Man kritiek ná ontploffing by fabriek | Maroela Media
Netcare 911 se helikopter staan gereed om die man op te laai. Foto: Netcare911
'n Man veg om sy lewe in die Netcare Milpark-hospitaal nadat hy Woensdag ernstig beseer is tydens 'n ontploffing by 'n fabriek in Waltloo, Pretoria.
"Die man het glo aan 'n drom met vlambare vloeistof gesweis. Die vloeistof het met die sweismasjien se vlam in aanraking gekom en aan die brand gesteek. Die drom het ontplof en 'n brand in die fabriek veroorsaak. Die impak van die ontploffing het die man agteruit geslinger," het Jeffrey Wicks, 'n woordvoerder van Netcare911 gesê.
Volgens Wicks was die man in 'n kritieke toestand toe paramedici op die toneel aankom en het hy erge brandwonde oor 90% van sy liggaam opgedoen. Hy is op die toneel behandel en gestabiliseer terwyl Netcare911 se helikopter ontbied is.
"Die helikopter moes in 'n straat land om die man op te laai. Hy is na Milpark geneem om deur spesialiste behandel te word," het Wicks bygevoeg.